Príloha č. 3
k nariadeniu vlády č.   /2003 Z. z.

Údaje podľa § 2 ods. 2 písm. c)

Podklady k žiadosti o vyjadrenie o spôsobilosti vysokej školy uskutočňovať habilitačné konanie a konanie na vymenúvanie profesorov § 82 ods. 2 písm. c) a § 84 ods. 4 písm. c) zákona v študijnom odbore obsahujú: 

1.	údaje o vedeckom (umeleckom) profile vysokej školy a fakulty (§ 83 ods. 4 zákona) v danom študijnom odbore, a to aj z hľadiska medzinárodného významu dosiahnutých výsledkov, ktoré obsahujú aj 
1a.	údaje o najvýznamnejších vedeckých (umeleckých) prácach, technických dielach, patentoch, ktoré sa na vysokej škole (fakulte) za ostatných šesť rokov vytvorili a údaje o národnom a medzinárodnom ohlase (krátkodobom, dlhodobom) na tieto výsledky,
1b.	zoznam piatich najvýznamnejších prác každého profesora a docenta za celé obdobie jeho činnosti a citácie na tieto práce dokumentované v medzinárodných databázach, alebo iná forma preukázania, že ide o významné dielo,   
2.	údaje o garantovi a spolugarantovi habilitačného konania a konania na vymenúvanie za profesorov a ich vedecko – pedagogickú charakteristiku, ktorá obsahuje 
2a.	údaje podľa § 1 ods. ods. 4 v nadväznosti na prvý bod s poukazom na medzinárodný význam vedeckej práce týchto garantov a spolugarantov v magisterských, inžinierskych alebo doktorských študijných programoch, v doktorandských študijných programoch v príslušnom alebo príbuznom študijnom odbore (súčasťou vedecko-pedagogickej charakteristiky garanta je aj charakteristika aktivít garanta súvisiacich s príslušným študijným programom),
2b.	informácie o rozsahu pracovného úväzku garantov a spolugarantov podľa pracovnej zmluvy vrátane druhu ich pracovnoprávneho vzťahu k vysokej škole a dĺžku obdobia, na ktorú majú uzatvorený pracovný pomer, 
2c.	informácie o tom, ktoré študijné programy a ktoré habilitačné konania a konania na vymenúvanie profesorov garanti a spolugaranti garantujú na vlastnej vysokej škole alebo na iných vysokých školách,
3.	zoznam docentov a profesorov vymenovaných od ostatného posudzovania spôsobilosti vysokej školy uskutočňovať habilitačné konanie a konanie na vymenúvanie profesorov, 
4.	kritériá na habilitácie docentov a vymenovanie profesorov § 12 ods.1 písm. e) a § 30 ods. 1 písm. e) zákona, 
5.	zoznam akreditovaných študijných programov v danom študijnom odbore a v príbuzných študijných odboroch (§ 83 ods. 4 a 5 zákona), 
6.	zoznam členov vedeckej (umeleckej) rady vysokej školy a vedeckej (umeleckej) rady fakulty (§ 11 a 29 zákona).